2. ลักษณะการประกอบธุรกิจ

2.1 ความเป็นมาและภาพรวมการประกอบธุรกิจ

บริษัท สุรพลฟู้ดส์ จำกัด (มหาชน) ก่อตั้งขึ้นเมื่อปี 2520 ภายใต้ชื่อเดิมว่า บริษัท สุรพลซีฟู้ดส์
จำกัด ต่อมาในปี 2532 บริษัทได้เข้าจดทะเบียนในตลาดหลักทรัพย์แห่งประเทศไทย
ซึ่งถือเป็นบริษัทแรกในอุตสาหกรรมอาหารแช่เยือกแข็งที่เข้าจดทะเบียนในตลาดหลักทรัพย์แห่งประเทศไทย
โดยในระยะเริ่มแรก ผลิตภัณฑ์หลักของบริษัท คือ อาหารแช่แข็งที่ทำจากวัตถุดิบทะเล ต่อมาในปี
2539 ได้เปลี่ยนชื่อจากบริษัท สุรพลซีฟู้ดส์ จำกัด (มหาชน) เป็น บริษัท สุรพลฟู้ดส์ จำกัด
(มหาชน) เพื่อให้สะท้อนถึงลักษณะการทำธุรกิจ
ที่มีการขยายขอบเขตการทำธุรกิจไปสู่อาหารแช่เยือกแข็งที่มีความหลากหลายมากขึ้น
ทั้งอาหารที่ผลิตจากวัตถุดิบทางทะเล และอาหารที่ผลิตจากวัตถุดิบที่ไม่ได้มาจากทะเล

ปัจจุบัน บริษัทเป็นผู้ผลิตและจัดจำหน่ายอาหารแช่เยือกแข็ง ทั้งผลิตภัณฑ์ในกลุ่มพร้อมปรุง
(Ready-to-cook) และกลุ่มพร้อมรับประทาน (Ready-to-eat) ที่มีความหลากหลาย
กระบวนการผลิตผ่านการรับรองมาตรฐานคุณภาพจากหน่วยงานต่างๆ มากมาย ทั้ง GMP, BRC,
HACCP, HALAL เป็นต้น ทำให้มั่นใจได้ว่าผลิตภัณฑ์ของบริษัทมีความปลอดภัย (Food Safety)
และสามารถตรวจสอบย้อนกลับได้ถึงแหล่งที่มา (Food Traceability)

นอกเหนือจากนี้บริษัทยังได้ลงทุนและจัดตั้งบริษัทย่อยต่างๆ
ทั้งที่เป็นการดำเนินธุรกิจผลิตอาหารแช่เยือกแข็ง คือ บริษัท สุราษฎร์ซีฟู้ดส์ จำกัด และบริษัท
สุรพลนิชิเรฟู้ดส์ จำกัด รวมไปถึงบริษัทย่อยที่ดำเนินธุรกิจอื่นๆ เช่น ธุรกิจประกัน ได้แก่ บริษัท
สมโพธิ์ เจแปน ประกันภัย (ประเทศไทย) จำกัด บริษัท อินดิเพ็นเดนท์ คอนซัลแตนท์ จำกัด
และธุรกิจร้านอาหาร คือ บริษัท แชมป์เปี้ยนฟู้ดส์ จำกัด เป็นต้น

ตลอดปี 2553 บริษัทมีการเปลี่ยนแปลงในเรื่องที่สำคัญๆ ได้แก่

1.  ได้รับการรับรองมาตรฐานฮาลาล
    ทำให้บริษัทมีโอกาสขยายการขายไปยังกลุ่มประเทศและกลุ่มลูกค้าที่
    ต้องการเครื่องหมายฮาลาล

2.  ขยายช่องทางการขายไปสู่ต่างจังหวัดในรูปแบบร้านค้าและสำนักงานขายที่บริหารงานโดยบริษัทเอง
    ล่าสุดได้เปิดสำนักงานขายที่ถนนพัทยา สาย 3 จังหวัดชลบุรี
    และมีเป้าหมายจะเปิดเพิ่มเติมในจังหวัดอื่นๆ ต่อไป

3.  ขยายการดำเนินธุรกิจไปสู่ธุรกิจใหม่เพิ่มเติม คือ ธุรกิจร้านอาหาร ภายใต้ชื่อ ”ริงเกอร์ฮัท”
    โดยได้จัดตั้ง บริษัท แชมป์เปี้ยนฟู้ดส์ จำกัด
    ซึ่งเป็นการร่วมทุนกับพันธมิตรทางธุรกิจจากประเทศญี่ปุ่น 2 ราย คือ ริงเกอร์ฮัท และ
    นิชิเรฟู้ดส์ ซึ่งร้านริงเกอร์ฮัทนี้ให้บริการอาหารประเภทเส้นชัมปงสไตล์ต้นตำรับจากนางาซากิ
    สำหรับสาขาแรกได้เปิดดำเนินการในเดือนเมษายน 2553 ตั้งอยู่ที่ K Village ซอยสุขุมวิท
    26 และยังมีแผนขยายสาขาในพื้นที่อื่นๆ อีกด้วย

4.  เริ่มศึกษาและทดลองการเพาะเลี้ยงกุ้ง
    โดยบริษัทตั้งเป้าหมายที่จะสามารถเพาะเลี้ยงกุ้งเพื่อป้อนวัตถุดิบ
    เข้าสู่กระบวนการผลิตในเชิงพาณิชย์ได้ในอนาคต
    อย่างไรก็ตามจะคำนึงถึงความรอบคอบในการบริหารงานในฟาร์มอย่างดีที่สุด

5.  เริ่มว่าจ้างแรงงานต่างด้าวที่ขึ้นทะเบียนอย่างถูกต้องตามกฎหมายกับกระทรวงแรงงานและสวัสดิการสังคม
    เพื่อทดแทนการขาดแคลนแรงงานคนไทย

6.  พัฒนาการบริหารจัดการด้านโลจิสติกส์ให้มีประสิทธิภาพมากขึ้น โดยในปี 2553
    บริษัทได้เข้าร่วมและได้รับรางวัลระดับ ”ดี่เยี่ยม”
    จากโครงการลดต้นทุนโลจิสติกส์สำหรับผู้ส่งออก ซึ่งจัดโดยกรมส่งเสริมการส่งออก

7.  เริ่มเปิดดำเนินการผลิตในโรงงานแห่งใหม่ของบริษัท สุรพลนิชิเรฟู้ดส์ จำกัด สาขากบินทร์บุรี
    สามารถรองรับกำลังการผลิตประมาณ 5,000 ตันต่อปี
    ถือเป็นโรงงานที่ใช้เครื่องจักรและอุปกรณ์ที่ทันสมัย คำนึงถึงระบบคุณภาพด้านการผลิตสินค้า
    และการอนุรักษ์พลังงาน

8.  ปรับเปลี่ยนโครงสร้างการบริหารงานภายใน
    เพื่อเพิ่มประสิทธิภาพการปฏิบัติงานและช่วยให้สามารถตอบ สนองต่อปัจจัยต่างๆ
    ที่มีผลต่อการดำเนินธุรกิจได้อย่างทันเหตุการณ์ โดยประเด็นสำคัญคือ
    ได้มีการบูรณาการหน่วยธุรกิจด้านการผลิตและการขายเข้าเป็นกลุ่มธุรกิจเดียวกัน
    เพื่อให้เกิดการบูรณาการการทำงาน การแลกเปลี่ยนข้อมูล
    และเอื้อต่อการวางแผนและการตัดสินใจทางธุรกิจโดยคำนึงถึงปัจจัยแวดล้อมที่มีผลต่อการทำธุรกิจอย่างรอบด้านมากขึ้น
    ภายหลังการปรับเปลี่ยนแล้ว สามารถแบ่งกลุ่มธุรกิจที่มีส่วนสร้างและผลักดันให้เกิดรายได้
    ออกเป็น 3 กลุ่มธุรกิจ คือ กลุ่มธุรกิจอาหาร ทะเลแช่แข็ง กลุ่มธุรกิจอาหารแช่แข็ง
    และกลุ่มธุรกิจพัฒนาธุรกิจ

9.  ผลักดันและรณรงค์ให้เกิดการพัฒนาการทำงานและบริหารจัดการในทุกส่วนงานให้มีประสิทธิภาพ
    เกิดบูรณาการการทำงานและการให้บริการในทุกขั้นตอนการทำงาน
    เพื่อส่งมอบสินค้าและบริการที่ดีที่สุดให้กับลูกค้าด้วย ทีมงานมืออาชีพ ภายใต้นโยบาย ”Your
    Total Quality” ของบริษัท

2.2 โครงสร้างรายได้

โครงสร้างรายได้จากการขาย จำแนกตามช่องทางการจำหน่ายและจำแนกตามบริษัท เปรียบเทียบ
3 ปี แสดง ดังตารางต่อไปนี้

  ------------------------------------------ ------- --------- ----------- -------- ----------- -------- ----------- --------
  ช่องทางการขาย                               บริษัท    สัดส่วน     2553                 2552                 2551        

                                                     การถือหุ้น   พันบาท       %        พันบาท       %        พันบาท       %

  มูลค่าการขายต่างประเทศ                        SSF               1,293,308   22.34    1,378,065   24.05    1,210,446   22.50

                                             SS      94.28%    943,260     16.29    931,649     16.26    768,535     14.29

                                             SUNIF   49.00%    2,762,096   47.71    2,692,709   47.00    2,796,233   51.98

  มูลค่าการขายในประเทศ                         SSF               556,672     9.61     450,059     7.86     412,936     7.68

                                             SS      94.28%    224,428     3.88     269,886     4.71     185,805     3.45

                                             SUNIF   49.00%    9,926       0.17     6,819       0.12     5,236       0.10

  รวม                                                          5,789,690   100.00   5,729,187   100.00   5,379,191   100.00

                                                                                                                     

  หมายเหตุ: (1)                                                                                                       
  ยอดขายข้างต้นเป็นยอดขายตามงบการเงินเฉพาะบริษัท                                                                           
  ยังไม่ได้เป็นงบการเงินรวม                                                                                               

  (2) SSF = บริษัท สุรพลฟู้ดส์ จำกัด (มหาชน)                                                                                

  SS = บริษัท สุราษฎร์ซีฟู้ดส์ จำกัด                                                                                          

  SUNIF = บริษัท สุรพลนิชิเรฟู้ดส์ จำกัด                                                                                      
  ------------------------------------------ ------- --------- ----------- -------- ----------- -------- ----------- --------